Lisaks sellele tekkis mul endal küsimus, et mis ikkagi juhtub  pärast stiimuli esitamist tekkivate ajuvastustega - kas siis on leida gamma-efekt sõltuvuses teadvustamisest? (kena paradigma ju: invariantne stimulatsioon ja puuduvad maskeerimise poolt tekitatavad transiendid)  Ei pidanudki vastu ja kirjutasin Buschile vastava sisuga küsimuse, millele ta vastas, et nad pole seda analüüsinud, sest 1) stiimul on nii õrnake, et nad ei oota usaldusväärseid efekte gamma-sageduslikus aktiivsuses ja et 2) mikrosakaadide artefakt ajab hirmu nahka.  vastasin, et stiimul ise  on nõrk ja stiimuli enda gamma-vastus on ka nõrk, aga teadvustamise efekt võib siiski olla mõõdetav, kuna teadvustamisega seotud ajuprotsessid on midagi enamat kui stiimulile vastav gamma-aktiivsus; mikrosakaadide artefakti koha pealt meenutasin seda, et see artefakt kummitab meid ajavahemikus 200-300 ms, aga et on head põhjust arvata, et teadvustamine ja teadvustamisega seotud efekt on võimalik leida näiteks 150 ms peal.  jäi siis nii, et härra vaba aja saabumise korral heidab siiski uue pilgu  andmetele ja kui sealt midagi tõepoolest välja tuleb, siis teeb mulle järgmisel ASSCl joogi välja. loodame parimat.